ร้านนี้เป็นร้านอาหารป่าที่เปิดขายเป็นร้านแรกๆแถวด่านสิงขรครับ กินมาตั้งแต่เป็นป้าแฉ่งตอนนี้เขาเรียกยายแฉ่งกันแล้วครับ
    เมนูแรกที่ไม่เคยพลาดต้องเป็นเก้งผัดเผ็ดครับ พริกแกงตำเองแน่นอน ทั้งสีที่ผิดตาและความหยาบของพริกแกง รสเผ็ดร้อนได้ใจมาก เนื้อเก้งนุ่มหวานไม่มีกลิ่นสาบเลย อร่อยมาก
    กวางผัดน้ำมันหอย เนื้อกวางจะหยาบกว่าเก้งนิด แต่ก็นุ่มหวาน ที่โดนก็เพราะไม่มีกลิ่นสาบครับ ที่นี่ใส่คะน้ามาด้วย มันเข้ากันดีครับ
    ต้มยำไก่บ้าน แกงป่าไก่บ้าน รสชาติจื้ดสุดๆ ที่ติดใจก็เป็นเนื้อไก่บ้านจะน้อยหน่อย และต้องคอยแทะกระดูกไก่ออกนี่แหละ มันไม่ทันใจที่อยากกินของอร่อยอ่ะ 
    ปลานิลเขื่อนทอดกรอบ อันนี้ปลาตัวใหญ่มาก บั้งริ้วมาเกินแปดริ้ว ทอดกรอบ ไม่เหม็นกลิ่นโคลน กินกับน้ำปลาพริก อร่อยครับ
    สรุป รสชาติจัดจ้าน เผ็ดร้อน สะใจ ส่วนราคาก็สมเหตุสมผลครับ ไกลหน่อยแต่ก็ได้บรรยากาศดีครับ